|  |  |
| --- | --- |
| Laeva |  .2015. a. nr  |

**Vee-ettevõtja määramine ASle Emajõe Veevärk kuuluvatel varadel ja vee-ettevõtja tegevuspiirkonna kehtestamine**

Võttes aluseks kohaliku omavalitsuse korralduse seaduse § 6 lg 1, § 6 lg 3 p 1, § 22 lg 1 p 37, ühisveevärgi ja –kanalisatsiooni seaduse § 7 lg 21, § 7 lg 23, § 7 lg 3 ning arvestades AS Emajõe Veevärk 04.06.2015 kirjas nr AD/82 esitatud ettepanekuga, Laeva Vallavolikogu

**o t s u s t a b:**

1. Määrata alates 01.08.2015 kuni 31.07.2020 Laeva valla haldusterritooriumil ASle Emajõe Veevärk kuuluvatel varadel vee-ettevõtteks AS Emajõe Veevärk (registrikood 11044696).
2. Kehtestada vee-ettevõtja tegevuspiirkonnaks Laeva vallas Laeva külas ASle Emajõe Veevärk kuuluvate ühisveevärgi- ja kanalisatsioonirajatiste poolt teenindatav piirkond.
3. Vee-ettevõtja ülesandeks on veevarustuse- ja kanalisatsiooniteenuse osutamine Laeva vallas Laeva külas.
4. Haldusülesande täitmise üle teostab järelevalvet Laeva Vallavalitsus.
5. Vee-ettevõtja on kohustatud vallavalitsusele esitama majandusaasta aruande.
6. Haldusakti lõpetamise korral tagatakse haldusülesande täitmine vastavalt ühisveevärgi ja –kanalisatsiooni seadusele.
7. Otsus jõustub teatavakstegemisest.
8. Otsust on võimalik vaidlustada 30 päeva jooksul teatavakstegemisest, esitades kaebuse Tartu Halduskohtule halduskohtumenetluse seadustikus sätestatud korras või vaide Laeva Vallavolikogule Haldusmenetluse seaduses sätestatud korras.

Elviire Villa

Vallavolikogu esimees

**SELETUSKIRI**

**Laeva Vallavolikogu otsuse eelnõule „Vee-ettevõtja määramine AS Emajõe Veevärk kuuluvatel varadel ja vee-ettevõtja tegevuspiirkonna kehtestamine“**

1. **Sissejuhatus**

AS Emajõe Veevärk ja Laeva Vallavalitsuse vahel on sõlmitud 02.07.2004 Aktsionäride leping, mille järgi peab AS Emajõe Veevärk korraldama Laeva valla territooriumil oma tegevusi. 2010 aasta 9. juunil võeti aktsionäride koosolekul vastu otsus, mille järgi AS Emajõe Veevärk osutab oma varadel ise veeteenust. Laeva Vallavolikogu 27.04.2010 määrusega nr 10 on Laeva valla haldusterritooriumil AS-le Emajõe Veevärk kuuluvatel varadel vee-ettevõtjaks määratud AS Emajõe Veevärk 5 aastaks alates 01.08.2010 – 31.07.2015. AS Emajõe Veevärk esitas 04.06.2015 kirjaga nr AD/82 ettepaneku määrata Laeva valla haldusterritooriumil AS Emajõe Veevärk kuuluvatel varadel vee-ettevõtjaks AS Emajõe Veevärk. ASil Emajõe Veevärk on olemas soov ja vajalikud seadmed ja personal osutamaks veeteenust.

1. **Õiguslik alus**

**Kohaliku omavalitsuse korralduse seadus** § 6 lg 1: Omavalitsusüksuse ülesandeks on korraldada antud vallas või linnas sotsiaalabi ja -teenuseid, vanurite hoolekannet, noorsootööd, elamu- ja kommunaalmajandust, veevarustust ja kanalisatsiooni, heakorda, jäätmehooldust, ruumilist planeerimist, valla- või linnasisest ühistransporti ning valla teede ja linnatänavate korrashoidu, juhul kui need ülesanded ei ole seadusega antud kellegi teise täita.

**Kohaliku omavalitsuse korralduse seadus** § 6 lg 3 p 1: Lisaks käesoleva paragrahvi 1. ja 2. lõikes sätestatud ülesannetele otsustab ja korraldab omavalitsusüksus neid kohaliku elu küsimusi:

1) mis on talle pandud teiste seadustega;

# **Kohaliku omavalitsuse korralduse seadus** § 22 lg 1 p 37: Volikogu ainupädevusse kuulub järgmiste küsimuste otsustamine:

# 37) muud seadusega volikogu ainupädevusse antud küsimused

**Ühisveevärgi ja –kanalisatsiooni seadus** § 7 lg 21: Kui ühisveevärk ja -kanalisatsioon on eraõigusliku juriidilise isiku omandis, võib ühisveevärgi ja -kanalisatsiooni omanik esitada kohaliku omavalitsuse üksusele ettepaneku määrata ta vee-ettevõtjaks käesoleva seaduse tähenduses.

**Ühisveevärgi ja –kanalisatsiooni seadus** § 7 lg 23: Kohaliku omavalitsuse üksuse volikogu otsuses vee-ettevõtja määramise kohta sätestatakse:

 1) eraõiguslikule juriidilisele isikule antav haldusülesanne;

 2) haldusülesande täitmise rahastamise alused ja rahastamise ulatus, kui haldusülesande täitmist rahastatakse riigieelarvest või kohaliku omavalitsuse üksuse eelarvest;

 3) haldusülesande täitmise üle järelevalvet teostav kohaliku omavalitsuse üksuse ametiasutus või organ;

 4) eraõigusliku juriidilise isiku kohustus esitada majandusaasta aruanne;

 5) haldusakti kehtivusaeg, kui haldusakt on tähtajaline;

 6) järelevalveasutuse või -organi õigused ning eraõigusliku juriidilise isiku kohustused haldusakti lõpetamise korral haldusülesande täitmise järjepidevuse tagamiseks, arvestades käesolevas seaduses sätestatut.

**Ühisveevärgi ja –kanalisatsiooni seadus** § 7 lg 3: Vee-ettevõtja tegevuspiirkonna kehtestab kohaliku omavalitsuse volikogu oma otsusega

1. **Menetluskäik**

Laeva Vallavalitsus arutas eelnõud 08.06.2015 istungil ja otsustas selle suunata Laeva Vallavolikogu menetlusse.